জাতীয় চলচ্চিত্র পুরস্কার (ভারত)

জাতীয় চলচ্চিত্র পুরস্কার হল "ভারতীয় চলচ্চিত্র শিল্পে উৎকর্ষতা"র জন্য প্রদান করা একটি শৈল্পিক ও কারিগরি গুণগত মানসম্পন্ন পুরস্কার। এই পুরস্কারটি ১৯৫৪ সালে প্রবর্তিত হয়। ১৯৭৩ সাল থেকে ২০২০ সাল পর্যন্ত এটি আন্তর্জাতিক চলচ্চিত্র উৎসব এবং ইন্ডিয়ান প্যানোরামার সঙ্গে ভারতের সরকারের চলচ্চিত্র উৎসব অধিদপ্তর কর্তৃক পরিচালিত হতো এবং ২০২১ সাল থেকে এটি এনএফডিসি দ্বারা পরিচালিত হয়ে আসছে।

প্রতি বছর, সরকারের দ্বারা নিয়োগপ্রাপ্ত একটি জাতীয় প্যানেল বিজয়ী চলচ্চিত্র নির্ধারণ করে এবং পুরস্কার প্রদান অনুষ্ঠানটি নয়াদিল্লিতে অনুষ্ঠিত হয়, যেখানে ভারতের রাষ্ট্রপতি বিজয়ীদের হাতে পুরস্কার তুলে দেন। এর পরেই শুরু হয় জাতীয় চলচ্চিত্র উৎসব, যেখানে বিজয়ী চলচ্চিত্রগুলো জনসাধারণের জন্য প্রদর্শিত হয়। দেশজুড়ে পূর্ববর্তী বছরে প্রযোজিত চলচ্চিত্রগুলোর জন্য এই পুরস্কার ঘোষণা করা হয়। এটি শুধুমাত্র সামগ্রিকভাবে সেরা ভারতীয় চলচ্চিত্রকে নয়, বরং দেশের প্রতিটি অঞ্চল ও ভাষার শ্রেষ্ঠ চলচ্চিত্রগুলোকেও স্বীকৃতি প্রদান করে।

ইতিহাস 
১৯৫৪ সালে জাতীয় চলচ্চিত্র পুরস্কার প্রথম প্রদান করা হয়। ভারতের সরকার এই পুরস্কার প্রবর্তন করে দেশব্যাপী নির্মিত চলচ্চিত্রগুলোর স্বীকৃতি প্রদানের মাধ্যমে ভারতীয় শিল্প ও সংস্কৃতিকে উৎসাহিত করার উদ্দেশ্যে। ১৯৭৩ সাল থেকে ২০২০ সাল পর্যন্ত এই অনুষ্ঠানটি ভারতের চলচ্চিত্র উৎসব অধিদপ্তর পরিচালনা করে আসছিল। ২০২১ সাল থেকে এই দায়িত্ব পালন করছে জাতীয় চলচ্চিত্র উন্নয়ন কর্পোরেশন।

জুরি এবং নিয়ম
জাতীয় চলচ্চিত্র পুরস্কার দুটি প্রধান বিভাগে প্রদান করা হয়: পূর্ণদৈর্ঘ্য (ফিচার) চলচ্চিত্র ও স্বল্পদৈর্ঘ্য (নন-ফিচার) চলচ্চিত্র। এই দুই বিভাগে বিচারকদের নিয়োগ দেয় জাতীয় চলচ্চিত্র উন্নয়ন কর্পোরেশন। সরকার বা কোনো সংগঠন বিচার প্রক্রিয়া বা পুরস্কার প্রাপ্ত চলচ্চিত্র নির্ধারণে কোনো হস্তক্ষেপ করে না। বিচারকমণ্ডলীর বিবেচনার জন্য কোনো চলচ্চিত্র গ্রহণযোগ্য কি না, তা নির্ধারণে কঠোর মানদণ্ড অনুসরণ করা হয়। প্রতি বছর দেশজুড়ে নির্মিত ১০০-এরও বেশি চলচ্চিত্র প্রতিটি বিভাগে (ফিচার ও নন-ফিচার) প্রতিযোগিতায় অংশগ্রহণ করে এবং গ্রহণযোগ্য হিসেবে বিবেচিত হয়।

প্রতি বছর 'জাতীয় চলচ্চিত্র পুরস্কার বিধিমালা' নামে একটি নিয়মাবলির দলিল প্রকাশ করা হয়, যেখানে অংশগ্রহণের জন্য প্রযোজ্য বিভিন্ন শর্তাবলি উল্লেখ থাকে। এর মধ্যে অন্যতম একটি প্রধান শর্ত হলো চলচ্চিত্র নির্মাতা, বিশেষ করে পরিচালককে ভারতীয় নাগরিক হতে হবে। প্রতিযোগিতায় অংশগ্রহণকারী চলচ্চিত্রগুলো ভারতের অভ্যন্তরে নির্মিত হতে হবে। যদি কোনো বিদেশি সংস্থার সঙ্গে যৌথ প্রযোজনায় চলচ্চিত্র নির্মিত হয়, তবে সে ক্ষেত্রে ছয়টি নির্দিষ্ট শর্ত পূরণ করতে হয়। বিচারকদের বিবেচনার জন্য চলচ্চিত্রটি অবশ্যই ১ জানুয়ারি থেকে ৩১ ডিসেম্বরের মধ্যে কেন্দ্রীয় চলচ্চিত্র অনুমোদন পর্ষদ কর্তৃক সার্টিফাইড হতে হবে। কোনো চলচ্চিত্র ফিচার না নন-ফিচার, তা নির্ধারণ করবে ফিচার চলচ্চিত্র বিভাগের বিচারকমণ্ডলী। এছাড়াও, প্রতিযোগিতায় অংশগ্রহণের অযোগ্য চলচ্চিত্রগুলোর জন্য নির্দিষ্ট কিছু নিয়মও তালিকাভুক্ত থাকে।

পুরষ্কার অনুষ্ঠান 
নিচের টেবিলের "বছর" সিবিএফসি কর্তৃক প্রদত্ত চলচ্চিত্র শংসাপত্রের বছরের সাথে মিলে যায় । "তারিখ" নির্দেশ করে কখন বিজয়ীদের পুরষ্কার প্রদান করা হয়েছিল।

বর্তমান পুরস্কারসমূহ
জাতীয় চলচ্চিত্র পুরস্কার তিনটি প্রধান বিভাগে প্রদান করা হয়: পূর্ণদৈর্ঘ্য (ফিচার) চলচ্চিত্র, স্বল্পদৈর্ঘ্য (নন-ফিচার) চলচ্চিত্র এবং চলচ্চিত্রবিষয়ক শ্রেষ্ঠ লেখনি। প্রতিটি বিভাগের রয়েছে নিজস্ব লক্ষ্য ও উদ্দেশ্য। পূর্ণদৈর্ঘ্য ও স্বল্পদৈর্ঘ্য চলচ্চিত্র বিভাগর মূল উদ্দেশ্য হলো শৈল্পিক ও কারিগরি উৎকর্ষ এবং সামাজিক প্রাসঙ্গিকতা সম্পন্ন চলচ্চিত্র নির্মাণে উৎসাহ প্রদান। এই চলচ্চিত্রগুলো দেশের বিভিন্ন অঞ্চলের সংস্কৃতিকে চলচ্চিত্রের মাধ্যমে উপস্থাপন করে, যার ফলে জাতীয় ঐক্য ও সংহতি বৃদ্ধি পায়। চলচ্চিত্রবিষয়ক শ্রেষ্ঠ লেখনি বিভাগর উদ্দেশ্য হলো চলচ্চিত্রকে একটি শিল্পমাধ্যম হিসেবে অধ্যয়ন ও অনুধাবনের চর্চাকে উৎসাহিত করা, এবং বই, প্রবন্ধ, সমালোচনা, পত্রিকায় প্রতিবেদন ও গবেষণার মাধ্যমে চলচ্চিত্র সম্পর্কে তথ্য প্রচার ও শিল্পটির সমালোচনামূলক মূল্যায়ন তুলে ধরা। এছাড়াও, ভারতীয় চলচ্চিত্রের জনক দাদাসাহেব ফালকে-এর নামে প্রদান করা হয় আজীবন সম্মাননা পুরস্কার, যা একজন বিশিষ্ট চলচ্চিত্র ব্যক্তিত্বকে ভারতীয় চলচ্চিত্রের বিকাশ ও অগ্রগতিতে অসামান্য অবদানের স্বীকৃতি হিসেবে প্রদান করা হয়।

সব পুরস্কারপ্রাপ্ত ব্যক্তিকে একটি পদক, একটি সনদপত্র এবং নগদ অর্থ প্রদান করা হয়। ফিচার চলচ্চিত্র বিভাগের ৬টি, নন-ফিচার ও চলচ্চিত্রবিষয়ক লেখার বিভাগের ৩টি করে বিভাগে স্বর্ণ কমল (সোনার পদক) দেওয়া হয়। অন্য সব বিভাগে দেওয়া হয় রজত কমল (রুপার পদক)।

আজীবন কৃতিত্ব পুরস্কার

পূর্ণদৈর্ঘ্য চলচ্চিত্র

নন-ফিচার ফিল্ম

সিনেমা নিয়ে লেখালেখি

আরও দেখুন
 ফিল্মফেয়ার পুরস্কার
 জাতীয় চলচ্চিত্র পুরস্কার (বাংলাদেশ)

তথ্যসূত্র

টীকা

বহিঃসংযোগ 
 
 আইএমডিবিতে জাতীয় চলচ্চিত্র পুরস্কার

 
ভারতীয় চলচ্চিত্র পুরস্কার
১৯৫৪-এ প্রতিষ্ঠিত পুরস্কার
১৯৫৪-এ প্রবর্তিত পুরস্কার
১৯৫৪-এ ভারতে প্রতিষ্ঠিত